יוסף אליהו טריווש

יוסף אליהו בן הלל טריווש (טריבוש) (30 בינואר 1855תאריך לידתו אינו ודאי. לפי 'ספר זיכרון לסופרי ישראל', בעריכת נחום סוקולוב נולד בי"א שבט תרט"ו או תרט"ז (לא ברור אם מודפס ט"ו או ט"ז) [=30 בינואר 1855 או 18 בינואר 1856]. – 21 במרץ 1940) היה מחנך, פרשן מקראי, סופר ומתרגם יהודי.

טריווש נולד וגדל בוילנה, וכשבגר עבר לגרודנו שבבלארוס, שם עבד כמחנך ומורה לשפה העברית והרוסית.

 יצירתו 
סיפורו הראשון של טריווש פורסם בעיתון העברי הלבנון בשנת 1873. סיפורים ומאמרים נוספים שלו התפרסמו בכתבי העת העבריים השחר, המליץ, הכרמל והשילוח ובעיתון דבר. רבים מסיפוריו תיארו את חיי היהודים ברוסיה.

ספריו דור תהפוכות, דין וחשבון ופסיעות קטנות זכו לשבחים רבים.

מלבד כתיבת פרוזה, טריווש אף עסק בפרשנות המקרא והוא כתב ספרים ומאמרים בנושא, ביניהם מקרא מפרש.

טריווש אף תרגם טקסטים רבים, ביניהם:
 אנה קארנינה: רומן בשמונה חלקים (לב ניקולביץ' טולסטוי)
 היסטוריה כללית: העולם העתיק (משה יעקב נדל)
 המתה (אנני בוק)
 כתבים נבחרים (לודויג ברנה)
 מלחמה ושלום - כרכים א-ד (לב ניקולביץ' טולסטוי)
 מסמולנסק עד מוסקבה: מלחמת נפוליון ברוסיה (לב ניקולביץ' טולסטוי)
 ספורי הרצל (בנימין זאב הרצל)
 ספר דברי הימים: מיום היות ישראל עד ימי הדור האחרון (צבי גרץ)

 לקריאה נוספת 


 יוסף אליהו טריווש באתר בית התפוצות
 לזכר י.א. טריווש בעיתון הבקר

קישורים חיצוניים


 הערות שוליים 

קטגוריה:פרשני המקרא
קטגוריה:מתרגמים יהודים
קטגוריה:מתרגמים מרוסית לעברית
קטגוריה:סופרים יהודים
קטגוריה:מתרגמים מגרמנית לעברית
קטגוריה:ילידי 1855
קטגוריה:נפטרים ב-1940